## La Comissió de Protecció Civil de la Comunitat Valenciana homologa 124 nous plans municipals davant d'emergències

*** El 93 % de les localitats valencianes obligades a tindre un pla territorial municipal contra emergències ja en disposen d'un
* S'han homologat 27 plans contra el risc d'incendis forestals, 28 contra el risc d'inundacions i 34 contra sismes**

El Ple de la Comissió de Protecció Civil de la Comunitat Valenciana, presidit pel secretari autonòmic de Seguretat i Emergències, Javier Montero, ha homologat 124 nous plans municipals davant d'emergències, 112 dels quals han sigut subvencionats per a la seua realització per part de la Conselleria de Justícia i Interior, a través de l'ordre de concessió d'ajudes dels últims tres anys.

Dels 124 nous plans municipals contra emergències que s'han homologat, 35 són plans territorials municipals, 27 contra el risc d'incendis forestals, 28 contra el risc d'inundacions i 34 contra sismes.

Amb l'homologació hui d'estos plans, el 93 % de les localitats valencianes amb obligatorietat de tindre un pla territorial d'emergències compten amb un. De la mateixa manera, el 69 % dels municipis obligats a tindre un pla contra el risc d'incendis forestals disposen d'este; el 83 % dels que tenen obligació de tindre un pla davant d'inundacions el tenen i el 70 % de les localitats obligades a tindre pla enfront de sismes ja compten amb un.

Els plans territorials municipals davant d'emergències són documents que establixen quin ha de ser l'organització general de resposta a situacions de greu risc col·lectiu i indiquen els mecanismes per a la mobilització dels recursos humans i materials necessaris per a la protecció de les persones, els béns i el medi ambient, així com la forma en la qual estos s'organitzen amb l'objectiu principal de minimitzar les conseqüències.

**Plans territorials municipals**

Els plans territorials municipals homologats hui són 6 a la província d'Alacant: Alcosser, l'Alfàs del Pi, Benissa, Calp, el Campello i Tàrbena; 11 a la província de Castelló: Alfondeguilla, Almedíjar, Artana, Borriana, Canet lo Roig, Cinctorres, Morella, Onda, Santa Magdalena de Pulpis, Xilxes i Zorita del Maestrazgo; i 18 a la província de València: Alcàsser, Almiserà, Almoines, Andilla, Beniparrell, Bicorp, Castielfabib, Catadau, Cullera, Estivella, Jalance, Massalavés, Massalfassar, Palmera, Silla, Titaguas, Torrent i Xàtiva.

**Plans davant del risc d'incendis, inundacions i sismes**

D'altra banda, els plans d'actuació municipal davant del risc d'incendis forestals homologats són 14 a la província d'Alacant: Alcalalí, Alcoi, Ll'Alfàs del Pi, Algorfa, Beneixama, Benissa, Bigastro, Calp, Finestrat, Los Montesinos, Orba, el Pinós, San Fulgencio i Sant Joan d'Alacant; 4 a la província de Castelló: Artana, Moncofa, Morella i Todolella; i 9 a la província de València: Alfarp, Atzeneta d'Albaida, Benicolet, Bicorp, Bolbaite, el Palomar, Rotglà i Corberà, Vilallonga i Xàtiva.

Els plans d'actuació davant del risc d'Inundacions homologats en són 8 a la província d'Alacant: Alcoi, Altea, Beneixama, Calp, Finestrat, Sant Joan d'Alacant, la Vila Joiosa i Xaló; 5 a Castelló: Alfondeguilla, Almedíjar, Fanzara, Onda i Santa Magdalena de Pulpis; i 15 a la província de València:  Alcàsser, Andilla, Camporrobles, Catadau, l'Eliana, la Font d'en Carròs, el Genovés, Llombai, Llutxent, Massalfassar, Montroi, Palmera, Utiel, Vilallonga i Xàtiva.

Finalment, els plans d'actuació davant del risc de sismes són 11 a la província d'Alacant: Alcoi, Alcosser, Algorfa, Algueña, Biar, Calp, Finestrat, Granja de Rocamora, Monforte del Cid, Planes i Santa Pola; i 23 a la província de València: Ador, Agullent, Almiserà, Beniparrell, Bicorp, Carrícola, Cerdà, Chella, Faura, la Font de la Figuera, la Font d'en Carròs, el Genovés, Llombai, Massalavés, Massalfassar, Montroi, Navarrés, Palmera, Sedaví, Terrateig, Torrella, Vilallonga i Xàtiva.

Fecha: 14/12/2023